text: কার্তিক শিবকুমার () হচ্ছেন ভারতের একজন তামিল চলচ্চিত্র অভিনেতা। চলচ্চিত্র জগতে তিনি কার্তি নামে পরিচিত।
  
  কার্তিক শিবকুমার অভিনেতা সূর্য শিবকুমারের ছোটো ভাই এবং সাবেক অভিনেতা শিবকুমারের ছোটো (সবচেয়ে) ছেলে। কার্তিক তামিলনাড়ুর ক্রিসেন্ট ইঞ্জিনিয়ারিং কলেজ থেকে যন্ত্র প্রকৌশল পড়ার পর যুক্তরাষ্ট্র থেকে শিল্প প্রকৌশলে স্নাতকোত্তর ডিগ্রি অর্জন করেন। এরপর ভারতে এসে তিনি খ্যাতিমান পরিচালক মণি রত্নমের সহকারী পরিচালক হিসেবে যোগ দেন।
  
  ২০০৭ সালে মুক্তিপ্রাপ্ত 'পারুতিবিরান' ছিলো কার্তিক অভিনীত প্রথম তামিল চলচ্চিত্র যেটাতে তিনি একটি গ্রাম্য বখাটে ছেলের চরিত্রে অভিনয় করেছিলেন। তার জীবনের প্রথম নায়িকা হিসেবে ছিলেন প্রিয়ামণি। প্রথম চলচ্চিত্রটির জন্যই তিনি পেয়েছিলেন ফিল্মফেয়ার পুরস্কার দক্ষিণের সেরা অভিনেতা বিষয়শ্রেণীর পুরস্কার এবং তামিলনাড়ু রাজ্য চলচ্চিত্র পুরস্কার জেতেন। ২০১০ সালের চলচ্চিত্র 'আয়িরাতিল ওরুবান' এ কার্তিক একজন কুলীর চরিত্রে অভিনয় করে খ্যাতি কুড়ান, এই চলচ্চিত্রটির পরিচালক ছিলেন সেলভারাঘবন। তার অভিনীত 'পাইয়া' (২০১০), 'নান মহান অল্লা' (২০১০), 'সিরুদাই' (২০১১) অনেক আয় করতে সক্ষম করতে হয়েছিলো।
  
  এরপর বেশ কয়েকটি ব্যর্থ চলচ্চিত্রে অভিনয়ের পর কার্তিক 'মাদ্রাজ (২০১৪), 'উপিরি' (২০১৬), 'তিরান আদিগারাম ওন্ড্রু' (২০১৭), 'কাড়াইকুট্টি সিংহাম' (২০১৮) এবং 'কয়েদি' (২০১৯) নামক সফল চলচ্চিত্রে অভিনয় করেন।
  
  তথ্যসূত্র
  
  বহিঃসংযোগ
  
   
  
  বিষয়শ্রেণী:ভারতীয় চলচ্চিত্র অভিনেতা
  বিষয়শ্রেণী:তামিল চলচ্চিত্র অভিনেতা
  বিষয়শ্রেণী:২১শ শতাব্দীর ভারতীয় অভিনেতা
  বিষয়শ্রেণী:চেন্নাইয়ের ব্যক্তি
  বিষয়শ্রেণী:চেন্নাইয়ের অভিনেতা
  বিষয়শ্রেণী:১৯৭৭-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ফিল্মফেয়ার পুরস্কার দক্ষিণ বিজয়ী
title: কার্তিক শিবকুমার